Dimonios

Dimònios est s'innu militare de sa Brigata Tataresa (Brigata Sassari). S'iscritu lu at cumpostu in su 1994 su capitanu Luciano Sechi, de su rezzimentu de barantachìmbe "Reggio", e gai puru sa musica, a pùstis arranzàda dae sa banda de sa brigata tataresa. In su 2003 lu ant prubicitzàdu in CD.

Su Testu
China su fronte
si se sezzidu pesa
ch'es passende
sa Brigata Tattaresa.
Boh! Boh!
E cun sa manu sinna
sa mezzus gioventude
de Saldigna. 

Semus istiga
de cudda antiga zente
ch'a s'inimigu
frimmaiat su coro.
Boh! Boh!
Es nostra oe s'isigna
pro s'onore de s'Italia
e de Saldigna. 

Da sa trincea
finas'a sa Croazia
sos "Tattarinos"
han'iscrittu s'istoria.
Boh! Boh!
Signimos cuss'olmina
onorende cudd'erenzia
tattarina. 

Ruiu su coro
e s'animu che lizzu
cussos colores
adorant s'istendarde.
Boh! Boh!
E fortes che nuraghe
a s'attenta pro mantennere
sa paghe. 

Sa fide nostra
no la pagat dinari.
Ajò! Dimonios!
Avanti forza paris.